Tadija Dragićević

Tadija Dragićević (en serbio cirílico: Тадија Драгићевић), nado o 28 de xaneiro de 1986 en Čačak é un ex xogador profesional de baloncesto serbio. Formado nas categorías inferiores do KK Crvena zvezda, cunha altura de 2,06 m xogaba na posición de ala-pivote. Entre os seus logros destacan o ser o MVP da Liga do Adriático (ABA Liga) en 2008 e dúas veces máximo anotador desta competición (2008 e 2016). No ano 2008 foi elixido no draft da NBA polos Utah Jazz. O seu último equipo foi o Club Baloncesto Breogán da Liga ACB.

 Traxectoria 
Nado en Čačak, Dragićević formouse na categorías inferiores do Crvena zvezda (Estrela Vermella). Co paso dos anos acabou por chegar ao primeiro equipo, onde acabou sendo o capitán e nomeado como mellor xogador (MVP) da Liga do Adriático (ABA Liga) en 2008. Ese mesmo ano é escollido no Draft da NBA polos Utah Jazz, os cales venderon os seus dereitos polo xogador aos Dallas Mavericks, quen o traspasaron aos Chicago Bulls en troques de Greg Smith. Debido ás graves dificultades económicas que pasou o seu club a comezos da década de 2010, o 22 de xaneiro ten que deixar o equipo, asinando coa Lottomatica Roma da Lega Basket Serie A para o que restaba de temporada. Na seguinte campaña asina co Alba Berlin da Basketball Bundesliga. Tras rematar o seu contrato regresa a Italia, onde asina co Angelico Biella, club onde fai unha media de 10,6 puntos e 6,4 rebotes por partido. Após xogar en diferentes equipos do máximo nivel europeo, en 2015 recala no Budućnost Podgorica, onde se converte por segunda vez na súa carreira no máximo anotador da Liga do Adriático. Tras pasar por Turquía, o 29 de decembro de 2018 anúnciase a súa fichaxe polo Club Baloncesto Breogán da Liga ACB. Após finalizar a camapaña, Dragićević anunciou a súa retirada do baloncesto profesional.

 Clubs 
  Crvena zvezda (KLS / ABA, 2004–2010)
  Mega Vizura (KLS, 2005–2006)
  Lottomatica Roma (Serie A, 2010)
  Alba Berlin (BBL, 2010−2011)
  Angelico Biella (Serie A, 2011–2012)
  Azovmash (USL / VTB, 2012–2013)
  Anadolu Efes (BSL, 2013)
  Crvena zvezda (KLS / ABA, 2014)
  SIG Strasbourg (Pro A, 2014–2015)
  Budućnost Podgorica (ABA, 2015–2016)
  Aris Thessaloniki (A1, 2016–2017)
  Yeşilgiresun Belediye (BSL, 2018)
  Cafés Candelas Breogán (ACB, 2018–2019)

 Palmarés 
 Liga de Montenegro
 Campión (1): 2016
 Copa de Montenegro
 Campión (1): 2016
 Copa Radivoj Korać
 Campión (2): 2006, 2014
 Copa de Francia 
 Campión (1):  2015
 MVP da ABA Liga (Liga do Adriático) (1): 2008
 Máximo anotador da Liga ABA (2): 2008, 2016
 Quinteto ideal da ABA Liga (1): 2016

 Notas 

 Véxase tamén 
 Ligazóns externas 
 Perfil en eurobasket.com 

Categoría:Nados en 1986
Categoría:Nados no distrito de Moravica‎
Categoría:Xogadores de baloncesto de Serbia
Categoría:Xogadores de baloncesto da ACB
Categoría:Ala-pivotes de baloncesto
Categoría:Eleccións no Draft da NBA dos Utah Jazz
Categoría:Xogadores do KK Crvena zvezda
Categoría:Xogadores do KK Mega Basket
Categoría:Xogadores do Pallacanestro Virtus Roma
Categoría:Xogadores do ALBA Berlin
Categoría:Xogadores do Pallacanestro Biella‎
Categoría:Xogadores do BC Azovmash
Categoría:Xogadores do Anadolu Efes SK
Categoría:Xogadores do Strasbourg IG
Categoría:Xogadores do KK Budućnost Podgorica
Categoría:Xogadores do Aris BC
Categoría:Xogadores do Yeşilgiresun Belediye
Categoría:Xogadores do Club Baloncesto Breogán